Viser fortsatt feil tider

Systemet som viser bybane-tidene blir skiftet ut om rundt et år. - Lei av at tavlene viser feil, sier bybane-bruker Johnny Bjørnsrud.

Publisert Publisert 15. september 2014

FEIL TID: Dette bildet tok Johnny Bjørnsrud torsdag. 42 minutter til neste avgang er åpenbart feil. - Jeg er en litt indignert bruker av bybanen, som er lei av at tavlene viser feil. Den frustrasjonen tror jeg jeg deler med mange, sier Bjørnsrud. Foto: Johnny Bjørnsrud.

Denne artikkelen er over seks år gammel

SVARTE SKJERMER: Søndag formiddag viste skjermene ingen informasjon. Foto: Marit Fosso

I november i fjor skrev BTat systemet som viser bybanens avganger skulle skrotes.Grunnen er at sanntidssystemet har vært hjemsøkt av feil siden oppstarten i 2010.Foreløpig har ingenting skjedd.

— Det er fortsatt samme system, og ingen store endringer er gjort, sier Trond Magne Målsnes, KHMS-sjef i Bybane-operatøren Keolis.

Søndag formiddag var skjermene som skal vise avgangstidene for bybanen ute av drift igjen.

— Skjermene falt ut litt før i dag ja, men nå skal de være oppe igjen, sier Målsnes søndag ettermiddag.

Systemet har vært ustabilt

— Etter planen skal hele systemet skiftes ut om rundt et år, sier Kjell Atle Gullbrå, teknisk sjef i Bybanen AS.

Han forteller at de ikke har vært fornøyd med systemet.

— Det har vært ustabilt, og det derfor det blir skiftet ut, sier Gullbrå.

«Det kommer alltid et tog»

Johnny Bjørnsrud er en av bybanebrukerne som er lei av at skjermene viser feil.

— Man blir jo litt frustrert over at tavlene ofte ikke stemmer i det hele tatt. Det er utrolig dårlig, sier han.

Da han skulle ta bybanen torsdag, viste skjermen at bybanen ikke skulle komme før om 42 minutter, i et tidsrom der bybanen går hvert 5. minutt.

— Jeg tror det er flere som deler min frustrasjon. Det kunne nesten like godt stått "Det kommer alltid et tog" på skjermen, sier han.

Publisert Publisert: 15. september 2014 07:01